Западни Фјордови

мини|десно|250п|Селото Полунгарвик на фјордот Исафјардарјуп.
Западни Фјордови (, тр. Вестфирдир) — голем полуостров и регион во северозападниот дел на Исланд. Сместен е на Данскиот Проток и гледа кон источниот брег на Гренланд. Поврзан е со остатокот од земјата преку теснец широк 7 км помеѓу Ќилсфјердир и Питрифјердир. Подрачјето е исклучително планинско и има бројни фјордови над кои се издигаат стрмни падини. Овој стрмен и завиен терен значително го отежнува патниот сообраќај, а патиштата, покрај тоа, се затворени неколку месеци во годината поради мраз и снег. Состојбата е подобрена со изградбата на патниот тунел „Вестфјардакенк“ во 1996 г.

Стрмните карпи на Лаутапјарг ја сочинуваат надголгата гнездилна колонија во северниот Атлантски Океан и ја бележат најзападната точка во Исланд. Во северниот дел на полуостровот е и ледникот Дрангајекидл, кој е петти по големина во земјата, но единствен во регионот.

Регионот е најстудениот дел на Исланд, што се должи на Источногренландската Струја.

 Население 
Оскудноста на ниско земјиште на ова подрачје во голема мера го ограничила развојот на земјоделството, кое се состои од малоразмерно овчарство крај фјордовите. Месното стопанство зависи од добрата положба на риболовните пристаништа, засолнети во фјордовите. Населението е малобројно: во 2007 г. регионот имал само 7.380 жители, од кои 4.000 отпаѓаат на најголемото населено место — гратчето Исафјердир.

 Општини 
 Општина  Изворно  Население   Површина(км2) Полингарвик  Bolungarvíkurkaupstaður  945  108,08  Исафјардарпајр  Ísafjarðarbær   3.707  2.380,55  Рејкхоулахрепир  Reykhólahreppur  275  1.096,23  Таулкнафјардархрепир  Tálknafjarðarhreppur  244  175,38  Вестирпигд  Vesturbyggð  1.024  1.336,06  Судавик  Súðavíkurhreppur  196  750,35  Аурнесхрепир  Árneshreppur  43  705,41  Калтрананесхрепир  Kaldrananeshreppur  109  458,4  Странтапигд  Strandabyggð  451  1.833,88 

 Занимливости 
Во 1615 г. 32 Баскиски китоловци доживеале бродолом во фјордовите и биле убиени од мештаните поради недоразбирање. Потоа, управникот донел закон дека секој Баскиец што ќе се забележи во регионот треба да се убие на лице место. Законот е укинат во 2015 г.

 Поврзано 
Пардастренд

 Наводи 

 Надворешни врски 

 Посетете ги Западните Фјордови — официјален туристички портал 
 Западни Фјордови — Здружение на месните управи на Исланд 


Категорија:Региони во Исланд
Категорија:Полуострови во Исланд